b'\n_START_ARTICLE_\nRodica, Dom\xc5\xbeale\n_START_SECTION_\nKrajevna skupnost Jar\xc5\xa1e-Rodica\n_START_PARAGRAPH_\nJe eno manj\xc5\xa1ih naselij, a je gosto poseljeno. Naselja znotraj skupnosti so: Rodica, Spodnje Jar\xc5\xa1e, Srednje Jar\xc5\xa1e in Groblje. Sede\xc5\xbe je v Grobljah._NEWLINE_Ima okoli 2200 prebivalcev. Od 3. septembra 1993 leta je aktivno Kulturno dru\xc5\xa1tvo Groblje, v katerem deluje Dramska skupina, Dekli\xc5\xa1ki pevski zbor "Moj spev",  ter odrasla folklorna skupina in me\xc5\xa1ani pevski zbor Klas Groblje. Turisti\xc4\x8dno dru\xc5\xa1tvo Jar\xc5\xa1e-Rodica je bilo ustanovljeno 23. maja leta 1999 ter Dru\xc5\xa1tvo mladih Jar\xc5\xa1e leta 2007.\n_START_SECTION_\nIzvor krajevnega imena\n_START_PARAGRAPH_\nZelo pogosto krajevna imena v Sloveniji izvirajo iz zemlji\xc5\xa1\xc4\x8da. Ime "rodica" pomeni slab svet, neobdelan, pust._NEWLINE_Krajevno ime je verjetno izpeljano iz hipokoristika Rod\xd1\x8a, spadajo\xc4\x8dega k slovanskemu osebnemu imenu Rodislav\xd1\x8a, katerega osebna imena so nastala iz imena o\xc4\x8deta in se ohranjajo v slovenskih priimkih Rode in Rodi\xc4\x8d. Krajevno ime Rodica torej prvotno pomeni Rodova naselbina. Manj verjetno pa je izvajanje krajevnega imenaa iz pridevni\xc5\xa1ke osnove r\xc3\xb3d (tonemsko r\xc3\xb4d) v pomenu hrapav, neraven, neugoden. V arhivskih zapisih se kraj omenja leta  1426 kot Rodicz, 1428 Rodiczs, 1458 Roditsch in 1467 Rodin.'